A fehérorosz műsorsugárzó a Belaruskaja Tele-Radio Campanija, amely 1993 óta tagja az Európai Műsorsugárzók Uniójának, és 2003-ban csatlakozott a versenyhez. Egyike annak a két országnak, amelyek előbb vettek részt a Junior Eurovízión, mint a felnőtt versenyen (Fehéroroszország utóbbin 2004-ben debütált). A másik ilyen ország Szerbia, mely 2006-ban csatlakozott a gyerekek, és egy évvel később a felnőttek versenyéhez.